Գրականութեան բազմակողմանի շնորհներով օժտուած գրող մըն է Պետրոս Սարօղլանեան, որ իր մտայղացումները կը փոխանցէ թուղթին արձակ եւ չափածոյ տողերու միջոցաւ։ Բաւական հարուստ եւ պէսպիսուն է Սարօղլանեանի գրական գեղարուեստական վաստակը։ Ան բացի արեւմտահայերէնի հարուստ բառապաշարին տիրապետելէ, ունի նաեւ հեզասահ պատմելաոճ։ Հեղինակի այս յատկութիւնը դուրս կու գայ մանաւանդ «Պէյրութի գաղտնիքները» վէպի մէջ։